На основу Решења о банкротству стечајног судије Привредног суда у Суботици од 10.11.2016.године, број предмета Ст. 21/2016 од 04.08.2016.године, а у складу са члановима 131,132 и 133. Закона о стечају и Националним стандардом број 5 о начину и поступку уновчења имовине стечајног дужника, стечајни управник стечајног дужника

„BUZA-COOP“ доо у стечају

Ада, Индустријска бр. 8

ОГЛАШАВА

Продају покретне имовине методом јавног надметања

Предмет продаје:

1. Конзервирани грашак 425 мл, 399.960 комада. Почетна цена износи 7.411.259,00 динара а депозит 2.964.504,00 динара. Постигнута цена на јавном надметању се увећава за ПДВ.
2. Половна возила – застава 101 (година производње 2007.) – 2 возила; DACIA SOLENZA CONFORT (година производње 2004.). Почетна цена половних возила као целина износи 174.700,00 динара а депозит 65.400,00 динара.

Право учашћа имају сва правна и физичка лица која:

* Након добијања профактуре, изврше уплату ради откупа продајне докумантације у износу од 10.000,00 динара. Профактура се може преузети сваког радног дана од 09.01.2017. до 26.01.2017. у периоду од 10:00 до 14:00 часова у Суботици на адреси Васе Стајића 11;
* Уплате депозит за имовину под редним бројем 1. у износу од 2.964.504,00 динара, односно за имовину под редним бројем 2. у износу од 65.400,00 динара на текући рачун стечајног дужника „BUZA-COOP“ доо у стечају број: 250-2150000145070-49, или положе неопозиву банкарску гаранцију наплативу на први позив, најкасније 5 радних дана пре одржавања продаје (рок за уплату депозита је 27.01.2017.). У случају да се као депозит положи банкарска гаранција, оригинал исте се ради провере искључиво мора лично доставити стечајном управнику на адресу Васе стајића 11, Суботица, најкасније до 27.01.2017. до 10:00 часова, заједно са обрасцем пријаве и прилозима. У случају да на јавном надметању победи купац који је депозит обезбедио банкарском гаранцијом, исти мора измирити износ депозита у року од 48 сати од дана јавног надметања, а пре потписивања купопродајног уговора, након чега ће му бити враћена гаранција;
* Потпише изјаву о губитку права на враћање депозита. Изјава чини саставни део продајне документације.
* Након уплате депозита а најкасније 27.01.2017. до 12:00 часова, потенцијални купци, ради правовремене евиденције, морају предати стечајном управнику образац пријаве за учешће на јавном надметању, доказ о уплати депозита или копију банкарске гаранције, потписану изјаву о губитку права на враћање депозита, извод из регистра привредних субјеката ако се као потенцијални купац пријављује правно лице.

Јавно надметање ће се одржати дана 03.02.2017.године у 12:00 часова на адреси: Привредни суд у Суботици, Сенћански пут бр. 1.

Регистрација учесника почиње два сата пре почетка јавног надметања, односно у периоду од 10:00 до 12:00 часова, на истој адреси.

Имовина се купује у виђеном стању и може се разгледати након откупа продајне документације, радним данима у периоду од 16.01.2017. до 26.01.2017. у времену од 10:00 до 14:00 часова, уз предходну најаву на телефон 024 572 481.

Проглашени купац је дужан да уплати пун износ купопродајне цене у року који не може бити дужи од 30 дана од дана потписивања уговора о купопродаји.

Стечајни управник враћа депозит свим учесницима јавног надметања осим проглашеном купцу и другом најбољем понуђачу, у року од 8 дана од дана завршетка јавног надметања.

Другом најбољем понуђачу на јавном надметању, депозит (гаранција) се враћа у року од 20 до 30 дана од дана закључења уговора са проглашеним купцем.

Порези и трошкови се додају на постигнуту купопродајну цену и падају на терет купца.

Овлашћено лице: Стечајни управник Бранка Ћопић, контакт телефон 024 572 481.